1. **ข้อจำกัดการโอนหลักทรัพย์ที่เสนอขาย**

หุ้นของบริษัทฯ ให้โอนกันได้โดยเสรี และหุ้นที่ถือโดยคนต่างด้าวในขณะใดขณะหนึ่งต้องมีจำนวนรวมกันไม่เกิน
ร้อยละ 49 ของจำนวนหุ้นที่จำหน่ายได้แล้วทั้งหมด การโอนหุ้นรายใดที่จะทำให้อัตราส่วนการถือหุ้นของคนต่างด้าวของบริษัทฯ เกินอัตราส่วนข้างต้น บริษัทฯ มีสิทธิปฏิเสธการโอนหุ้นของบริษัทฯ รายนั้นได้

การโอนหุ้นของบริษัทฯ ย่อมสมบูรณ์เมื่อผู้โอนได้สลักหลังใบหุ้น โดยระบุชื่อผู้รับโอนและลงลายมือชื่อของผู้โอนกับผู้รับโอน และได้มีการส่งมอบใบหุ้นฉบับดังกล่าวให้แก่ผู้รับโอน การโอนหุ้นดังกล่าวนั้นจะใช้ยันกับบริษัทฯ ได้ ต่อเมื่อบริษัทฯ ได้รับคำร้องขอให้ลงทะเบียนการโอนหุ้น และจะใช้ยันกับบุคคลภายนอกได้เมื่อบริษัทฯ ได้ลงทะเบียนการโอนหุ้นเป็นที่เรียบร้อยแล้ว เมื่อบริษัทฯ เห็นว่าการโอนหุ้นถูกต้องตามกฎหมาย ให้บริษัทฯ ลงทะเบียนการโอนหุ้นภายใน 14 วัน นับแต่วันที่ได้รับคำร้องขอ หากการโอนหุ้นนั้นไม่ถูกต้องสมบูรณ์ ให้บริษัทฯ แจ้งแก่ผู้ยื่นคำร้องขอภายใน 7 วัน นับแต่วันที่ได้รับคำร้องขอ การโอนหุ้นที่ซื้อขายในตลาดหลักทรัพย์ฯ ให้เป็นไปตามที่กฎหมายว่าด้วยหลักทรัพย์และตลาดหลักทรัพย์กำหนด